
BARCELONA 
A,  ARTÍS,  impressor  :  CARRER  D'EN  BALMES,  54 


Ningú  pot  traduir,  reim- 
primir ni  estrenar  aquesta 
obra  sense  expressa  auto- 
rització de  l'autor  :  La.  So- 
ciedad de  Autores  Espa- 
noles  està  encarregada  de 
la  cobrança  dels  drets  de 
representació.  Queda  fet  el 
dipòsit  que  marca  la  llei 


REPARTIMENT 


Flores 

SOLEDAD 

MiTJA-PELA 

MUSSOLA 

Oarça 
La  Jaia 
Esperança 
Gitana  vella 


BOLLU 

Bufa 

buturutus 
Mec 

Murillo 
Sargantana 
punteret 
Veïns  i  veïnes 


Època  actual 


Dreta  i  esquerra,  les  de  l'actor 


) 


ESCENA 


L'acció  de  l'obra's  desenrotlla  en  un  pati  que 
be  podria  ésser  d'Hostafrancs.  Al  mitg  hi  ha  un 
pou;  uns  montants  de  ferro  sostenen  la  corriola. 

L'escenari  queda  clos  per  les  barraques  que 
formen  el  pati.  A  primer  terme  dos  opulents  plà- 
tanes,  un  a  cada  costat  d'escenari,  unint-se  els 
ramatges. 

Es  al  matí. 


I 


ACTE  UNIC 


A  casa  la  Flores  es  la  primera  porta  a  l'esquerra. 
A  dintre  se  sent  cantar,  acompanyat  de  guitarres. 

ESCENA  PRIMERA 

CANT  DE  DINS 

La  xiví  més  barbi 

es  la  que  camelo  jo. 

Si  son  bato  no  me  la  dona 

me  moriré  de  tristò. 

Té'l  caminar  tant  airós 

que  tot  ho  remou; 

n'es  moreneta 

de  petonejar-la  el  sol. 

ESCENA  II 

BuTURUTus  i  Murillo 

(que  han  entrat  dirigint-se  a  cà  la  Flores,  i,  al 
sentir  cantar,  s'han  aturat  per  escoltar) 


6*77448 


12 


JULI  VALLMITJANA 


BUTURUTUS 

Sents,  Murillo?  Si  n'està,  d'enverinat,  aquest 
xavó ! 

MURILLO 

No  l'hauria  cregut  mai  tant  carrincló.  Acosta-t 
i  junela  si  hi  ha  el  Bollu. 
(Campleix,) 

BUTURUTUS 

No  hi  ha  de  serhi?  Que  no  veus  que  allí  ont 
hi  ha  cant  hi  ha  beguda? 

MURILLO 

Ai!  Que  es  el  caló  més  curdeles  de  tots! 

BUTURUTUS 

I  de  mal  mam;  que  quan  li  puja  al  garó  fa  cada 
valentia  que  tot  tremola. 

MURILLO 

Això  li  ha  salvat  la  vida  una  pila  de  vegades, 
perquè,  per  la  salut  de  la  meva  pobre  mareta,  lo 
que  ha  fet  el  Sargantana  amb  la  nostra  noia  no 
n'hi  havia  més  que  pera  fer  una  desgracia.  Per- 
què... veus  lo  que  fa  ara  per  la  Flores?  Doncs  ho 
feia  per  la  de  casa  mil  vegades  més,  i  cada  vegada 
que  venia  se  n'anava  amb  les  butxaques  plenes 
de  puntes  de  les  que  recullien  els  meus  gatcins, 
i  jo'n  guardava  pera'ls  dies  de  festa.  I  ara,  té: 
ja  '1  veus  com  canta  per  camelar  a  la  moçota 
rebregada  per  tots  els  gitanos  romandinats  i  fins 
per  busnós. 

BUTURUTUS 

Ai!  què'm  dius,  Murillo!  Si  arriba  a  les  orelles 
del  Bollu! 

MURILLO 

T'ho  juro  pels  teus  mulés  i  pels  meus. 

BUTURUTUS 

Ai!  no'm  toquis  els  meus,  que,  morts  i  tot,  són 
gent  de  pau. 


ESCENA  III 
Dits,  Mec  i  la  Mussola 


MURILLO  {enfadat) 

El  que  ha  de  procurar  es  que  jo  no  li  arribi 
a  la  cara,  que  de  vint  lleguas  lluny  tothom  me 
coneix  pel  mateix.  Una  vegada  vareig  fer  rendir 
a  un  poble,  perquè  el  xicot  del  baratder  venia  a  la 
tenda. 

MUSSOLA 

Què  tens,  morenet?  Què  garibeles? 

BUTURUTUS 

Té  tota  la  raó  i  parla  be. 

MUSSOLA 


Es  a  dir  que  tant  mateix  el  Sargantana  es  ro- 

mandina  amb  la  Flores?  Ai!  Això  es  una  vergo- 
nya pels  de  casa  teva! 

MEC 

Calla,  Mussola,  calla,  que  a  tu  no  t'hi  demanen. 

MURILLO 

No'n  pot  ser  d'altra,  si  són  allí  que  canten. 
{A  casa  la  Flores,)  I  pots  pensar  que  estan  pi- 
llant de  valent. 

MEC 

Ai!  la  mala  gentota,  que  quan  hi  ha  mam  no 
ni'avisen  mai...  Potser  sí  que  tens  raó. 

MUSSOLA 

No  n'ha  de  tenir,  no  n'ha  de  tenir!... 

BUTURUTUS 

Potser  no's  farà. 

MURILLO 

I  està  clar  que  no's  farà;  no  pas  si  li  han  d'es- 
carbar  el  dicló.  Que  no  sé  jo  qui  es  ella?  I  aquesta 
també  ho  sab.  {A  la  Mussola.) 

MUSSOLA 

Jo  no  sé  res,  però  tot  lo  que'm  diguis  ho  crec 
com  a  cert.  Són  gent  que  lo  mateix  fan  cara  a  un 
caló  que  a  un  busnó. 

BUTURUTUS 

Això  sí  que  es  veritat. 

MURILLO 

Veus?  Sí  tothom  ho  sab. 

MEC 

Sí  que  són  mala  gentota!  Pots  pensar  com 
deuen  pillar  ara! 


ESCENA  IV 
Dits,  la  Qarça  i  la  Mitja-pela 

MURILLO 

Això  ha  d'acabar  amb  una  desgracia. 

GARÇA 

Què  hi  ha? 

MITJA-PELA 

Què  passa?  Au,  digueu! 

MUSSOLA 

Coses  grans,  vet-aquí. 

GARÇA 

Ah,  sí? 

MURILLO 

Si  tothom  diu  lo  mateix;  es  la  riota  de  tots  els 

busnós;  això  es  lo  que'm  sab  més  greu.  Encara 
entre  nosaltres  sab  greu,  però  no  fa  pena. 

BUTURUTUS 

No  es  culpa  d'ella;  es  del  puró  del  seu  batu. 

GARÇA 

Be:  de  qui  parleu? 

MUSSOLA 

De  la  Flores,  la  mestressa  del  pati,  que  sapi- 
guent  que'l  Sargantana  camelava  a  la  meva  filla 
li  ha  pispat. 

MITJA-PELA 

La  Flores? 

MUSSOLA 

Sí,  la  mateixa;  dígue-li  si's  pot  casar. 

MURILLO 

Si  nosaltres  no  ho  privem,  està  clar. 

MUSSOLA 

Sentiu?  Ara  canten;  es  veu  que  hi  ha  molta 
juerga. 

GARÇA 

Ah,  sí?  I  no  us  han  dit  res?  Mira,  mira!  No,  si 
jo  no  l'he  vista  mai  una  gitana  de  bona  llei.  Van 
massa  a  la  seva;  encara  no  l'habillen,  muts  als 
nagabats. 

MURILLO 

Calleu,  que 'Is  sentirem. 

{Se  sent  de  dintre  cantar  amb  guitarres.) 
Sí  n'hi  ha  de  flors  hermoses, 
però  cap  se't  pot  comparar; 
si  elles  tenen  flaires  oloroses, 
tu,  en  canvi,  sabs  de  cantar. 


MUSSOLA 

Bien ! 

BUTURUTUS 

Olé!  el  caló  més  barbaló! 


GARÇA 

Com  canta  el  remaleit! 


MURILLO 

Ah,  sí?  Doncs  que  escolti  aquesta:  ^ 
Canta,  canta,  xavó, 

que  la  xiví, 

mala  llumí, 
té  sang  de  busnó. 


GARÇA 

Ai,  mareta!  si  us  han  sentit,  n'hi  ha  per  haver-hi 
desgracies. 

1)  No  es  precís  cantar  cap  cançó  .erminada;  la  que  hi  ha 
aquí  es  solament  per  indicar  el  cant,  que  1  a  de  tenir  tonada  anda- 
lusa. 

MUSSOLA 

Atxalem-se'ri;  que  aquestos  homes  són  massa 
blancs. 

BUTURUTUS 

Això  de  mala  llumí  es  una  mica  massa.  Les  pa- 
raules s'han  de  pesar. 

MURiLLO 

Encara  n'hi  ha  poc,  si  mireu  lo  que  es  ella. 

ESCENA  V 

Dits  i  SargantanA;  Bufa,  La  Jaia,  Soledad 
Veïns  i  Veïnes 


{A  rinterior  se  senten  fortes  raons,  que  van 
creixent,  creixent,  fins  que  tot  d'una  surt  el 
Sargantana,  Els  parents  se  remouen,  dub- 
tant si  fugir  0  quedar-se.) 

sargantana 

Qui  es  aquest  crestets?  Que  mala  fi  fassi  ell 
i  tots  els  seuS;  i  que  una  pul  ofegui  els  seus 
morts.  Que  si  amb  aquesta  ferramenta  no  li  tallo 
la  seva  atxip,  em  torni  sec  i  em  vingui  el  mal  de 
ràbia. 

BUFA 

Deixa'ls;  no't  perdis,  Sargantana. 

BUTURUTUS 

Amaga  la  ferramenta  i  escolta  els  homes  de 
seny...  Tu,  Bufa:  endreça-li  l'eina! 

SARGANTANA 

No  escolto  a  ningú  més  que  a  l'entravessat  que 
ha  gosat  a  cantar. 

BOLLU 

Si  jo  he  conegut  la  veu.  Ha  estat  aquest  curde- 
les  del  Mec. 

MEC 

Mireu  be  lo  que  dieu,  sentiu,  Bollu?  Que  si  no 
que'm  fa  respecte  la  blancò  de  les  vostres  patilles 
us  ratllava  la  cara  amb  un  tancar  i  obrir  d'ulls. 

BUTURUTUS 

No  peseu  gens  les  paraules. 

JAIA 

Deixa-ls,  Bollu,  deixa-ls,  que  tu  tens  massa 
gènit. 

SARGANTANA 

Doncs  que  respongui  aquest  fill  de  mala  Uumí. 

soLEDAD  {des  de  sa  casa) 
Altra  vegada  baralles.  {A  la  Jaia.)  Au,  tu,  en- 


dressa  aquests  homes.  Sembla  mentida 


BUTURUTUS 

Vos,  valdria  més  que  en  lloc  de  ficà-us-e  ont 

no  US  demanen,  anéssiu  a  portar  algun  calé  al 
vostre  rom,  que's  mor  de  fam  a  l'estaribé. 

SOLEDAD 

Calla,  tinyós  de  mena. 

BUTURUTUS 

I  vos,  menja-pujumà? 

GARÇA 

Mireu  el  cap  de  xubais! 

JAIA 

Guindi  mala-sort! 

MURILLO 

De  mal-parlats  n'han  sigut  més  que  ningú. 

BUFA 

I  tu,  menja-fems! 

MEC 

Au,  aneu,  borratxos! 

SARGANTANA 

El  mala-sort  voldria  trobar,  que  mai  més  diria 
un  mot. 

SOLEDAD  {cridant  sola) 
Bandarres,  deshonrades,  entravessades. 

GARÇA 

Ves,  ves  a  empaitar  busnós. 

MITJA-PELA 

Mala  llumí. 

BUTURUTUS 

Blancs,  covards,  borratxos  de  mal  vi. 

MEC 

Parents  de  l'orror. 

MURILLO 

Així  us  pugui  veure  penjar  i  jo  estirà-us-e  pels 
peus. 

FLORES  {des  del  llindar) 

Crida,  crida,  que  vindrà  la  justícia.  Jaia,  tireu-li 
un  grapat  de  pebre  als  ulls. 

.  JAIA 

Aquesta  nit  els  hi  regaré  la  porta  amb  oli,  per- 
què el  seu  home  tingui  una  mala  pena  i  no  surti 
mai  més  de  l'estaribé. 

{Es  tanta  la  confusió  que  ningú  s'entén,) 

ESCENA  VI 
Dits  i  Punteret  i  la  Vella 

puNTERET  {fent-se  pas  enmitg  de  la  gent) 
Què  es  això?  Què  passa?  Què  són  aquests  crits? 

.  MURILLO 

Ai,  fillet  meu!  que'l  teu  pare  s'ha  vist  maltrac- 
tat per  aquesta  gentota  del  Bollu! 

PUNTERET 

Què  dieU;  ara? 

{Uns  i  altres  de  la  multítut  criden,) 

BUFA  {al  Sargantana) 
Entrem  a  dintre,  que  això  s'embolica. 

SARGANTANA 

Qui?  Jo?  Mai !  Avui  serà  un  dia  senyalat! 

VELLA  {confidencialment) 

No,  xavó,  no;  escolta  la  purona,  que  de  dònes 
joves  ningú  se'n  pot  fiar  amb  certesa.  Què  sabs 
tu,  si  tenen  raó? 

SARGANTANA 

Vos  dieu  això,  mala  vellota!  Atxaleu-se'n,  que 
feu  mala  alenada. 

VELLA 

Ai,  xavó!  escolta-m: 

MURILLO 

Sí,  fill  meu:  hi  ha  d'haver-hi  una  venjança! 

MUSSOLA 

Aneu-se'n,  dònes,  que'ls  homes  s'han  tornat 
blancs. 

BUFA 

Ai!  per  l'ànima  dels  vostres  morts,  que  pagareu 
aquest  enrenou  de  males  paraules! 

BUTURUTUS 

Calla, calla, tu, que  si't  sento  una  paraula  més... 

PUNTERET 

Això  es  cosa  meva.(i4/ Sargantana.)  Escolta,  tu: 

VELLA  (confidencialment) 

No  hi  ha  cap  moçota  que  valgui  la  sang  d'un 
home;  no  diguis  res  que  no  n'estiguis  ben  segur. 
Escorre-t  i  vina  a  casa,  que  ho  consultarem... 

PUNTERET 

No  't  distreguis  amb  la  Purona  i  mira  de  casa 
als  homes.  (Expectació.) 

SARGANTANA 

No  crec  que  s'hagi  parit  qui'm  tinga  de  fer  por, 
tant  de  la  gent  de  color  com  de  busnós;  amb  això, 
garibela. 

PUNTERET 

Prou  i  clar.  (Escup.)  Que  tu  timis  i  camelis  a  la 
Flores,  a  mi...  (Escup,)  Però  que  xivatis  per  les 
barriades  certes  coses  que  taquen  (parlant  amb 
perdó)  l'honradesa  de  les  persones  honrades,  ni 
a  tu,  ni  a  tota  la  teva  faramalla  els  ho  consento. 


No!  no! 
Sí,  ara! 


UNS 


ALTRES 


SARGANTANA 


Mutxel!  I  tu,  aquí,  mut;  molt  d'aquí  (Signa  la 
boca.),  però  al  terreno,  que  es  allí  ont  t'escoltaré. 

VELLA 

No,  que  sa  mare  va  maleir  els  teus;  no,  que't 
matarà. 

SARGANTANA 

Deixeu-me ! 

BUTURUTUS 

Sí,  talla-li  l'atxip  an  aquesta  xivata.  Lo  mateix 
que  deia  de  ta  germana,  també  ho  dirà  de  la 
Floies. 

ESCENA  VII 
Dits  i  la  Flores 

FLORES  [entra  corrent  al  mitg) 

Què  hi  ha  de  mí,  aquí  soc,  perquè  si  hi  ha 
gitano  0  gitana  que'm  tingui  que  dir  alguna  cosa, 
m'hó  digui  cara  a  cara.  Què  hi  busques  tu  aquí? 
{Al  Punteret)  Ves,  ves  a  vigilar  ta  germana, 
deixa-m  estar  a  mi. 

punteret 

Ai,  la  moça. 

{La  gitana  vella,  que  haurà  fugit,  entra  cridant.) 

VELLA 

Fugiu,  calós;  atxaleu-se'n  tots,  que  ve  l'esveri! 

BOLLU 

Que  va  de  bo,  la  dóna? 

VELLA 

No  fa  gaire  que  ja  havien  preguntat  per  aquí 
per  uns  gitanos  que  havien  fet  una  corriola. 

BOLLU 

Mira  que  aquestos  van  per  nosaltres.  Bufa.  Xa- 
lem 1  {Uns  i  altres  se'n  van.) 

ESCENA  VIII 
Flores  i  Sargantana 

FLORES 

Ves-te'n ! 

sargantana 

Qui,  jo?  No  hi  ha  ningú  capaç  de  treure-m  del 
pati;  però  a  tu  haig  de  dir-te  que  ets  una  gitana 
de  mala  llei. 

FLORES 

Qui,  jo? 

SARGANTANA 

Sí,  tu. 

FLORES 

Ai,  mareta!  a  tu  fha  tocat  una  mala  persona. 

SARGANTANA 

A  mi  m'ha  ferit  la  gelosia;  que  si  fos  cert... 

FLORES 

No  hi  ha  res  més  cert  que  lo  que  jo  t'estimo. 

SARGANTANA 

Sí,  gitana  meva? 

FLORES 

Per  l'animeta  dels  meus  mortS;  que  jo  no  puc 
estimar-te  més ! 

SARGANTANA 

Té!  {Li fa  un  bes.)  Què  hermosa  ets!  Sí,  molt 
hermosa!  Quan  te  veig  aixís,  riallera,  me  fas  pen- 
sar en  la  cançó  andalusa  que  canta  la  primavera. 

FLORES 

Què  vols  dir? 

SARGANTANA 

Lo  que  les  paraules  no  poden  dir-ho,  perquè 
es  el  cor  qui  parla,  i  el  seu  llenguatge  sols  l'ente- 
nen els  enamorats  com  tu. 

FLORES 

Com  jo?...  Digue-m  forces  vegades  que  m'esti- 
mes; no't  cansis  de  dir-m'ho,  mirant-me  amb 
aquest  mirar. 

SARGANTANA 

I  els  teus  ulls  com  parlen,  què  dic  jo,  canten; 
cada  mirada  teva  es  una  cançó  d'aquelles  que  fan 
somniar. 

ESCENA  IX 
Dits  i  la  Vella 

VELLA 

I  després  diràs  que  no  es  cert,  i  després  vol- 
dries que  homes  de  bona  sang  se  malmetessin 
per  tu. 

FLORES 

Què  es  aixó,  la  Purona? 

VELLA 

Vella  com  soc  veig  totes  les  coses,  i  allí  ont  no 
puc  arribar  jo,  tinc  el  saber  de  molts  anys,  tinc 
aont  consultar.  Ves-te'n,  tu,  moçota,  ves-te'n  a  la 
teva  barraca,  que  no  es  a  la  llum  del  sol  aont  s'ha 
de  besar  l'home  que  s'estima;  aixís  es  com  corre 
la  teva  honradesa  en  boca  de  la  gent.  I  tu,  vespa 
que  vas  de  flor  en  flor,  que'n  recuUiras  poca  de 
mel ! 

SARGANTANA 

Què  dieu,  vellota  plena  de  mal?  No  ploris, 
Flores. 

VELLA 


Molt  més  ne  tindràs  tu.  Esperat!... 

{D'una  manera  menaçadora,  fa  mutis.) 

FLORES 

Ai  Deu  meU;  quin  sofriment!  Aquesta  dóna  ens  ^ 
farà  alguna  maldat.  Pare,  pare... 

SARGANTANA 

No  ploris,  amor  meu,  no  ploris,  que  jo  no  temo 
res,  que  si  la  vella  sab  tots  els  enganys  del  bene, 
jo  sé  qui  sabrà  desfer-los.  Jura-m,  per  la  fe  dels 
teus  morts,  que  ets  ben  honrada;  jura-m'ho,  Flo- 
res, que  abans  de  fer  la  festa  del  nostre  casament, 
fugiríem,  perquè  lo  passat  quedés  ben  enrera. 

FLORES 

Ja  pot  venir  la  gitana  de  més  saber  a  provar  si 
soc  o  no  verge,  que'l  mocador  podrà  voleiar  ben 
enlaire  i  ell  cantarà  davant  de  tothom  la  veritat, 
que  per  la  meva  mareta  i  tots  els  meus  morts 
(així  no'm  deixin  en  repòs)  et  juro  i  rejuro. 

SARGANTANA 

Ara,  no  temo  res. 


ESCENA  X 

Murillo,  Punteret  i  Buturutus 
Sargantana  i  Flores 

MURILLO  {als  seus) 

Sí,  que  hi  es. 

PUNTERET 

Amb  ella. 

BUTURUTUS 

I  després  diran... 

FLORES 

Què  voleu? 

SARGANTANA 

Deixa-ls,  ves-te'n  a  casa  teva. 

FLORES 

Vols  dir? 

SARGANTANA 

Ves-te'n. 

MURILLO 

Per  tu  veníem. 

SARGANTANA 

Doncs  aquí'm  teniu.      {Posa  mà  a  la  faixa.) 

PUNTERET 

No  cal  que  marquis,  que  venim  a  les  bones. 

BUTURUTUS 

I  d'altra  m.anera  si  també  fos  precís. 

{La  noia,  que  havia  fet  mutis,  des  de  sa  casa 
vigila,  i  ractiiüt  que  veu  als  presents  fa  que 
se'n  vagi  a  avisar  el  seu  pare,  sense  que' Is 
altres  se'n  adonin.) 

MURILLO 

Digues  de  bé  a  bé,  si  es  veritat  que't  cases  amb 
la  filla  del  BoUu. 

SARGANTANA 

Es  veritat;  i  què? 

MURILLO 

Doncs,  si  es  veritat,  per  què  havies  dat  paraula 
a  la  de  casa? 

SARGANTANA 

Jo? 

PUNTERET 

Sí,  tu,  i  encara't  diré  més:  que  tu  has  anat  dient 
a  tots  els  gitanos,  que  si  tu  deixaves  a  ma  germa- 
na, que  no's  podria  casar  a  no  ser  que  fos  fugitiva. 

SARGANTANA 

Això  es  mentida! 

PUNTERET 

Es  veritat. 

BUTURUTUS 

I  tant  com  ho  es. 

MURILLO 

No  sé  què'm  deté,  com  veiente  al  meu  davant... 


BUTURUTUS 

Murillo,  seny  i  serenitat. 

ESCENA  XI 
DiTS;  BoLiu,  Bufa  i  Flores 

BOLLU 

Però  es  que  podríem  saber  si's  podrà  acabar 
d'una  vegada,  amb  tantes  ganes  d'anar  de  cara 
a  la  justícia? 

MURILLO 

Això  no.  Nosaltres  venim  en  to  de  pau,  i  pesant 
les  paraules  els  homes  s'entenen. 

{Bollufa  un  gest  (T assentiment  al  Bufa.) 

BOLLU 

No  vull  res  més. 

MURILLO 

Doncs,  escolta.  Tu  tens  una  filla,  no  es  això? 

BOLLU 

Sí. 

MURILLO 

Tu  te  l'estimaràs  com  el  pare  que  se  l'estimi 
més. 

BOLLU 

No  hi  ha  dubte. 

MURiLLO 

Doncs  si  un  xavó,  després  de  camelai-la  i  aton- 
tir-la  amb  paraules,  la  despreciés  sens  motiu,  i  en- 
cara més,  anés  d'aquí  i  d'allà  xivatant  que  ja  no's 
podria  casar  perquè  no  li  trobarien  el  dicló,  què 
li  faries? 

BOLLU 

Se  pot  saber  a  què  ve  aquest  cuento? 

BUTURUTUS 

BoUu,  escolta  els  homes  honrats.  Escolta-ls,  que 
ja  sabs  tu  que  a  honradesa  als  del  Murillo  no  hi 
ha  en  tot  el  pla,  i  potser  en  moltes  llegües  lluny, 
ningú  que'ls  pugui  sobrepujar  d'un  pèl. 

SARGANTANA 

Es  que  si  això  va  per  mi,  es  com  voler  pollins 
d'una  mula. 

BOLLU 

Tu,  mut,  que'ls  homes  parlen. 

MURILLO 

I  sí  que  va  per  tu,  mal-castat. 

SARGANTANA 

I  vosaltres,  per  què  dieu  que  la  Flores  quedarà 
malament,  eh? 

MURILLO 

Això  no  es  cert. 

BUTURUTUS 

Aquest  xavó  ens  vol  perdre... 

PUNTERET 

Si  habilla  l'atxip  més  gindó... 

SARGANTANA 

Es  la  vri,  i  ho  puc  jurar,  que  tant  es  cert  que  no 
he  dit  res  com  es  cert  que  vosaltres  vàreu  cremar 
cabells  pera  fer  sufrir  a  la  moceta  que  jo  més  es- 
timo. 

BUTURUTUS 

Això  es  mentida!  Que  ho  juri! 

PUNTERET 

Feu-li  fer  jurament. 

MURILLO 

No  hi  ha  més  remei  que  fer-li  fer  jurament. 
Aviseu  la  gent. 
{Punteret  va  per  fer  mutis,) 

FLORES 

Aont  vas  tu? 

PUNTERET 

A  buscar  la  gent  que  té  de  jurar.  No  t'hi  ca- 
saràs, no. 

BOLLU 

Si  no  jures,  no't  casaràs  amb  ma  filla. 

SARGANTANA 

Sents,  el  teu  pare? 

FLORES 

Tu  diràs. 

SARGANTANA 

H  Jo  puc  jurar. 


ESCENA  XII 
Dits  i  la  Qarça,  Mitja-pela,  Soledad 

GARÇA 

Es  veritat  que  hi  ha  un  jurament? 

buturutus 
Ja  ho  crec,  i  ara  mateix. 

GARÇA 

A  qui  heu  avisat? 

BUTURUTUS 

Ara  se  n'ha  anat  el  Punteret. 

BOLLU 

Jo  me'n  vaig  a  buscar  la  nostra  creu,  que  té 
molt  poder. 

JAIA 

Tant  mateix  te  fan  jurar. 

SARGANTANA 

Deu  meU;  com  sufreixo! 

MITJA-PELA 

Ai,  quins  neguits  passem.  Lajusticia  perseguint 
els  homeS;  i  encara  aquests  disgustos. 

VEÏNS  i  VEÏNAS 

El  faran  aquí? 

soLEDAD  {amb  dues  acompanyantes) 

Ai,  mareta,  que  si  el  pobre  xavó  s'espanta,  pot- 
ser farà  mal  jurament! 

BOLLU 

Aquí  hi  ha  la  creu,  i  escolteu  tots.  {Gran  quie- 
tat)  Si  el  noi  jura  i  resulta  ignocent,  avui  mateix 
se  casarà  amb  la  noia. 

MEC 

Ja  veurem  si's  podrà  casar. 

BOLLU 

Qui  es  que  gosa  a  dubtar  de  la  meva  filla? 
{Aquesta's  retira  plorant.  Unes  veïnes  l'acom- 
panyen,) 

MEC 

Jo  no  dic  res;  es  per  lo  que  he  sentit  a  dir. 

BOLLU 

Que  emmudeixin  les  males  llengües. 


ESCENA  XIII 

Dits  i  Esperança 
amb  dues  dònes  que  l'acompanyen 


veïns 

Ja  es  aquí  l'Esperança.  Ja  es  aquí  la  dóna  que 
sab  més  de  totes  les  gitanes. 

ESPERANÇA 

Quietut,  gent. 

MURILLO 

Benvinguda,  bona  dóna,  que  vos  ens  aclarireu 
totes  les  atribulacions  que'ns  fan  viure  sense 
sossego. 

BUTURUTUS 

Ara  se  sabrà  la  veritat. 

ESPERANÇA 

Qui  es  que  ha  de  fer  el  jurament? 
{Uns  gitanos  acompanyen  el  noi  fins  enfront 
de  la  gitana.) 

ESPERANÇA 

Ets  tu?  Ben  jove  comences  a  jurar...  Digue-m 
si  es  voluntat  teva  o  es  per  imposició  dels  demés? 

SARGANTANA 

Tant  per  una  cosa  com  per  l'altra,  que  jo  vull 
anar  amb  el  front  ben  alt  per  tot  arreu  ont  hi  hagi 
gent  de  la  nostra. 

ESPERANÇA  • 

Ja  sabs  que  encara  hi  ets  a  temps,  que  més  te 
val  tornar-te'n  enrera  que  empassar-te  el  jurament. 
{La  multitüt,  silenciosa,  observa  i  escolta  amb 
emoció.)  De  què  l'acuseu...,  gent? 

BOLLU 

Per  ma  part,  de  res.  Es  únicament  pel  dir  que 
m'han  dit  que  deia  de  ma  filla. 

MURILLO 

Per  ma  part,  perquè  s'aclareixi,  davant  de  tots, 
que  entre  ell  i  la  noia  mai  hi  ha  hagut  res  que 
pugui  ser-li  obstacle  que  un  gitano  de  més  bona 
llei  que  aquest  s'hi  pugui  romandinar. 

(La  multitüt  remoreja.) 

ESPERANÇA 

Apropa-t  a  mi...;  segueix-me. 
{Tothom  se  remou.  El  Bollu  sosté'l  Crist  amb 
el  braç  alt  Tothom  la  volta.  Dues  dones  te- 

nen  dos  ciris  encesos,  l'un  verd,  l'altre  ver- 
mell, posats  cap  per  vall.  El  Sargantana  s'a- 
genolla davant  del  Crist  amb  els  braços  en 
creu.  Tothom  resa,  murmurant,  oracions.) 

ESPERANÇA 

En  nom  de  Deu;  en  nom  dels  pelegrins  fugi- 
tius d'Egipte.  Per  l'ànima  dels  nostres  antepassats 
que  foren  cremats  i  ventades  les  seves  cendres, 
que  nit  i  dia,  sempre  i  sempre  més  maleiran  la 
mala  casta  dels  busnóS;  amos  de  mala  justicia..., 
jura  que  ni  de  la  filla  del  Murillo  ni  de  la  del 
Bollu  tens  res  a  la  teva  conciencia  que  pugui  ser 
contra  la  seva  honradesa. 

SARGANTANA 

Juro. 

ESPERANÇA 

Torna  a  jurar  per  tres  vegades. 

{La  Vella  ronda  per  entre  la  gent  com  l'espe- 
rit de  la  maldat;  enraona  amb  uns  i  altres, 
quals  demostracions  descriuen  que  predis- 
posa contra  el  que  jura.) 

SARGANTANA 

Juro  i  juro. 

UNES  VEUS 

Prou,  tingueu  compassió  d'un  gitano  ignocent; 
be  prou  que's  veu. 

UNA  DÓNA 

Cada  llàgrima  descobreix  la  veritat. 

ESPERANÇA  (indignada  per  V irreverència) 

Qui  gosa  a  parlar.  El  que  digui  un  sol  mot  re- 
brà la  meva  maledicció.  {Tornant  al  noi,  a  qui 
un  gitano  va  tirant-li  sal  al  cap.)  Jura  per  tots 
els  sofriments  que  ets  ignocent.  {Als  presents.) 
Voleu  que  dongui  alguna  paraula? 


BOLLU 

Jo.  {Expectació,) 

ESPERANÇA 

Digueu. 

BOLLU 

Jo,  en  aquest  acte,  declaro  que  en  acabant  el 
jurament  se  casarà  amb  la  noia.  Que  ell  declari 
lo  mateix. 

MURILLO 

Això  no  pot  ser. 


BUTURUTUS 

De  cap  manera. 

MEC 

No  sé  per  què. 

BUFA 

Sí  que  pot  ser.  Perquè  aixís  com  l'Esperança 
fa  jurar  al  noi,  ella  serà  la  que's  cuidarà  del  casa- 

ment.  Si  la  Flores  es  verge,  se  casaran.  Aquesta  es 
la  única  cosa  que  hi  faltava  a  dir.  Què  dieu,  gent? 

MOLTS 

Sí,  SÍ,  sí. 

ESPERANÇA  {ül  ÍIOÍ) 

I  tu? 

SARGANTANA 

I  jo  també. 

LA  MULTITUT 

Ja  ha  jurat,  ja  n'hi  ha  prou,  que  se  li  assecarà 
el  cor  de  tant  plorar. 

VELLA  {cridant  fort) 

No,  gent  atontida,  no.  Mireu-li  els  ulls,  ells  des- 
cobreixen que  jura  malament.  No  hi  cregueu  en 
les  seves  llàgrimes,  que  no  són  de  sal.  I  vos.  Espe- 
rança de  mal  nom,  quin  dret  teniu,  què  sabeu,  pera 
fer  jurar?  Quins  secrets  sabeu?  Res,  mentida.  Jo  sí 
que  sé  els  verdaders  signes,  tant  del  cel  com  de  la 
terra;  vos  no  sabeu  res,  mala  dóna,  que  cap  un- 
tura  vostra  ni  cap  oració  ha  pogut  curar  del  més 
petit  mal  a  ningú. 

ESPERANÇA 

Què  garibela  aquest  esperit  renegat  i  maleit  de 
tots  els  morts?  Què  vols?  Els  teus  drets  els  vares 
perdre  ja  fa  temps  per  un  castic  de  part  del  bene. 
Ella  va  tirar  la  maledicció,  la  última  que  podia 

tirar,  al  pobre  Jaio,  que,  com  tots  sabeu,  va  morir 
del  mal  donat,  de  ràbia.  Avieu-la.  {Expectació,) 

VELLA 

Què  descobreixes,  tu,  bruixa  blanca,  què  des- 
cobreixes? Moriràs  cremada. 

{Tothom  se  remolina.) 

ESPERANÇA 

Au!  que  no  veieu  que  fins  el  cel  s'ennuvola? 
Au,  ves  a  dormir  a  les  parets  del  cementiri:  que 
hi  siguis  ben  aprop  de  la  terra  que't  rosegarà  les 
entranyes. 

{La  Vella  fuig  atontida.) 

MOLTS 

Fuig,  mal  esperit. 

{El  noi  ja  s'ha  aixecat  estona  ha;  es  a  dir, 
tant  bon  punt  ha  vingut  Valtra  gitana) 

BOLLU 

Què  dieu? 

ESPERANÇA 

Que  regni  la  més  gran  germanor! 

LA  MULTITUT 

El  casament!  El  casament! 


BOLLU 

Aneu  a  buscar  les  gitanes,  aviseu  a  tothom. 

MUSSOLA 

Ai!  Jo  me'n  vaig  a  arreglar-me. 

BOLLU 

I  tu,  Soledad;  ves  a  preparar  la  noia. 

SOLEDAD 

Ai,  sí,  que  ja  li  tenia  la  roba  preparada. 

{Uns  i  altres  se  retiren  pera  preparar-se  pel 

casament;  sols  queden  la  Jaia,  la  Garça,  el 

Sargantana  i  el  Buturutus.) 

ESCENA  XIV 
La  Jaia,  Qarça,  Sargantana  i  Buturutus 

BUTURUTUS  {al  Sargantana) 
Que't  creus  que't  podràs  casar? 

sargantana 
Per  què  m'ho  dieu  això? 

BUTURUTUS 

Perquè  si  la  Flores  no  resulta  una  gitana  cas- 
tiga, que  no  voleï  el  mocador  vermell,  això  aca- 
barà amb  un  joc  de  ganivetades,  que  ja  veuràs. 
Amb  això,  xavó,  jo  ja't  previnc. 

JAIA 

No  pots  pensar  el  cor  com  me  bat.  Quina 
afronta  passaríem ! 

SARGANTANA 

Jo  fugiría  corrents,  que  no'm  veurien  mai  més. 

GARÇA 

Tu  faries  be,  perquè  fora  una  mofa  i  una  ver- 
gonya que  ningú  la  podria  resistir. 

JAIA 

Noi,  i  l'Esperança,  tant  que  sab!  Aneu  a  arre- 
glar-vos. 

GARÇA 

Si,  ja  entro. 

BUTURUTus  {al  Sargantana) 
I  tu,  què  fas?  et  quedes? 

SARGANTANA 

Tinc  tant  neguit,  que  no  sé  què  fer,  i  la  voldria 
veure  abans  no  m'amaguin. 

BUTURUTUS 

Pots  pensar,  tant  punt  la  gent  serà  aqui,  que 
desseguida  vindran.  Adeu. 
{Toís  han  fet  mutis  i  queda  el  Sargantana,) 

ESCENA  XV 
Sargantana  i  Flores 

(Sargantana  resta  sol.  La  Jaia,  des  de  dintre 
d'una  de  les  barraques,  que  es  aont  ha  fet 
mutis,  perquè  es  a  sa  casa,  crida:) 

JAIA 

Que  vens  a  arreglar-te? 

SARGANTANA 

Sí;  ja  vinc... 

{Va  amunt  i  avall,  tot  cavilós,fins  que  enfront 
a  casa  la  Flores  fa  un  xiulet  Ella  no  res- 
pon; ell  hi  torna,  i  s'obre  la  finestra,) 

FLORES 

No  podia  sortir;  ja  t'he  sentit  la  primera  vegada. 

SARGANTANA 

Amor  meu,  quin  neguit  tinc,  quina  pena  més 
fonda ! 

FLORES 

Ah,  SÍ?  Que  no  te'n  fas  content  de  casar-te? 
D'aquí  a  poca  estona  jo  seré  teva,  ja  s'hauran 
acabat  totes  les  qüestions,  ja  podrem  anar  allí 
aont  vulguis,  perquè  no  desitjo  més  que  fugir. 

SARGANTANA 

I  jo  també.  Però...  i  si... 

FLORES 

Què  vas  a  dir?  què  penses? 

SARGANTANA 

Res,  Flores;  que  segons  lo  que  passés,  jo'm 
moriria  de  pena;  sols  de  pensar-ho  fins  ploraria, 
i  això  que  no'n  vinc  de  mena. 

FLORES 

Mal  home,  quines  coses  de  dir-me!  et  mereixe- 
ries que  no't  volgués.  Tu  pots  dubtar  de  la  meva 
honradesa? 

SARGANTANA 

Jo,  no...  però  els  nostres  ja  sabs  lo  que  diuen. 

FLORES 

Deixa-ls  estar  i  estigues  ben  serè,  que  la  Flores 
es  ben  honrada;  ja  veuràs  com  l'Esperança  ho 
dirà,  i  cridant  ben  alt;  que  les  cares  envejoses 
riguin  de  ràbia. 

SARGANTANA 

No  dubto,  no,  amor  meu.  I  si  ella  s'equivocava? 

FLORES 

No  s'ha  vist  mai  semblant  cosa.  Ves-te'n,  que 
ja  sento  la  Soledad  com  me  crida. 

SARGANTANA 

Deixa-m  fer-te  un  bes,  abans  no  m'amaguin. 
Sents  les  guitarres?  Ja  se  senten,  ja's  preparen 
pera  la  gran  festa.  Besa-m!  Fes-me  l'últim  bes  de 
soltería.  (S'abracen.)  Al  lligar-me  amb  tu,  sento 
l'afany  d'una  nova  llibertat!... 

{Les  guitarres,  allunyades,  toquen,) 

FLORES 

Amor  meu... 

{Queden  abraçats;  ensems  se  sent  la  cançó 
dels  que  toquen  les  guitarres.) 


ESCENA  XVI 
Sargantana,  El  Mec,  Punteret,  Dos  amics 

MEC 

Quina  quietut  hi  ha;  ningú  diria  que  ha  d'ha- 
ver-hi un  casament. 

punteret 

Mira-te'ls  allí. 

UN  AMIC 

Oh!  I  amb  ella! 

MEC 

Mau!  Que  l'hem  de  tancar.  Ei...,  xavó! 

SARGANTANA  {ü  ello) 

Adeu!  (A  ells.)  Què  hi  ha? 

MEC 

Venim  a  veure  el  casament.  Me  penso  que  tot 
haurà  passat,  eh? 

SARGANTANA 

Per  la  meva  part,  tot. 

MEC 

Au,  tu,  dona-li  la  mà. 

PUNTERET 

Com  aquesta. 

SARGANTANA 

Toca-la! 

PUNTERET 

Que  estàs  neguitós? 

MEC 

No  n'hi  ha  pera  menos;  són  coses  que  imposen. 

ESCENA  XVII 
Dits  i  la  Jaia 

JAIA 

Què  fas,  xavó?  Que  no't  recordes  de  les  nostres 
costums?  Vina  a  casa,  que  aviat  vindrà  l'Espe- 
rança. 

MEC 

Apa,  apa,  ben  animat.  Ai,  fillet  meu,  qui  po- 
gués ser  al  teu  lloc! 

PUNTERET 

Ai,  paiet,  que  t'enduras  la  gitana  més  barbi  de 
tot  el  pla. 

SARGANTANA 

Ja  vinc,  Jaia,  ja. 

UN  AMIC  ^ 

Bien  pels  gitanos  castiços! 

{Sargantana  fa  mutis,) 

ESCENA  XVIII 
MussoLA;  Garça  i  MiTjA-PELA  amb  r  Esperança, 

Mec  i  PUNTERET 
MITJA-PELA 

Ai,  filleta!  Tantes  coses  en  un  plegat,  no  sé..., 
què  voleu  que  us  digui. 

OARÇA 

Això,  més  que  d'un  casament,  me  fa  l'efecte 
d'una  truca. 

MUSSOLA 

Ja  l'ha  sabuda  enllestir;  lo  que  es  el  Bollu,  no 
bada. 

MITJA-PELA 

Veiam,  veiam  lo  que  passarà.  Ja  cal,  Esperança, 
que  fileu  prim. 

ESPERANÇA 

Ai,  mareta!  que  coses  així,  no  es  per  lo  que'm 
donen,  per  lo  que  'm  fan  sufrir.  Veiam  si  farà 
com  la  del  Patracs,  que  varen  estar  tres  dies. 

MUSSOLA 

Quina  angunia  i  quin  gasto  de  beguda! 

MEC 

Ja  la  tenim  aquí ! 

PUNTERET 

Ai,  l'horror  de  les  núvies! 

ESPERANÇA 

Calla,  tu. 

PUNTERET 

Com  que  sí,  que  si  no  fos  per  vos,  no'n  fugi- 
ríen  tantes. 

ESPERANÇA 

Si  fugen  no  es  pas  per  mi. 

MEC 

Enllestiu,  que  tinc  la  gola  seca  i  no  veig  cap 
senyal  de  beguda. 
{Punteret  pega  amb  el  bastó  dos  cops  a  la 
porta  de  la  casa  del  Bolla.) 

PUNTERET 

Ei!  gent,  que  venen  per  la  núvia...  Au,  que  es- 
tem amb  ànsia  i  el  neguit  de  beure  no'ns  deixa 
cridar. 

MEC 

Au,  que  perdrem  l'esma. 

MUSSOLA 

Ja  van  venint  tots...  Cridem  a  la  Jaia. 


JUÜ  VALLMITJÀNÀ 


ESCENA  XIX 
Dits  i  el  Bollu 

BOLLU 

01a,  companys!  Ja  que  tenim  l'Esperança  aquí, 
som-hi !  {Treient  una  ampolla  de  vL) 

puNTERET  (bevent) 
Visca  la  núvia! 

BOLLU 

Viurà,  si  pot  ser-ne. 

OARÇA 

En  serà;  es  massa  guapa  pera  no  haver-se 
guardat. 

BOLLU 

El  bon  Deu  ho  sab. 


ESCENA  XX 

Dits,  Buturutus  i  Murillo,  veïns  i  veïnes, 
i  Bufa,  amb  guitarres 

BUFA  {entre  tots,  amb  gatzara) 

Aont  es  el  nuvi? 
Que  estigui  ben  guardat, 
que  si'ns  prenia  la  núvia. 

Deu  nos  en  guard. 

CRITS 

El  noi,  que  surti! 

BUFA 

No;  de  cap  manera!  Aont  el  teniu? 

MEC 

A  casa  la  Jaia. 

MURILLO 

Ha  d'estar  tancat ! 

BUFA 

No  cal,  tampoc  sortirà. 

{Tots  s'asseuen;  toquen  les  guitarres;  uns  ba- 
llen i  altres  canten.) 

ESCENA  XXI 
Dits  i  Soledad 

{La  multitut  calma  el  seu  esvalot  i  escolta  amb 
expectació.) 

SOLEDAD  {des  del  llindar  de  casa  seva) 

Esperança,  ja  pots  entrar;  allí  f  espera  la  pon- 
cella  per  esclatar  en  la  més  hermosa  flor. 

CRITS 

I  t)çn  hermosa  qüe  esclatarà! 

BOLLu  (a  Esperança) 

Oh,  bona  dóna,  la  que  més  sabeu  de  tots  nos- 
altres, penseu  que  ma  filla's  juga  l'honradesa  del 
seu  pare,  perquè  us  1'  entrega  per  tal.  Penseu 
que  tota  la  nostra  dignitat  està  en  les  vostres 
mans! 

MURILLO  (als  que  té  aprop  seu) 
Ja  ho  veurem ! 

VEÏNS 

Qui  sab ! 

ALTRES  VEÏNS 

I  SÍ,  que's  podrà  casar! 

ESPERANÇA 

Per  la  bona  mort  de  tots  els  gitanos,  que  si  tant 
com  peseu  vos  d'or  m'oferissin  per  fer  traició 
fora  per  mi  despreciat. 

{Fa  mutis.  Crits  de  gatzara,) 

VEÏNS 

Cantem  i  ballem ! 

BOLLU 

Que  tothom  begui  tant  com  vulgui! 

{Animació  trista.) 

BUFA 

Com  te  trobes,  Bollu? 

BOLLU 

Ja  f  ho  pots  pensar,  tremolo  al  pensar  que  po- 
dríem tenir  una  afronta  tant  gran ! 

SOLEDAD 

{sortint  de  sa  casa,  se'n  va  a  trobar  el  Botiu) 

Digueu  que  cuitin ;  aquell  xavó  no  més  fa  que 
auribinyà...  que  si  això  dura  massa,  jo  crec  que 
se'ns  perdrà... 

BOLLU 

Ai,  bona  dóna,  que  més  pateixo  jo,  que  soc 
son  pare ! 

MURILLO  {ai  Mec,  insinmsament) 

Mira-te'ls;  no  les  tenen  totes;  ves  si  tindria  por, 
jo,  de  ma  filla.  Ja  veuràs  com  no  treuran  el  mo- 
cador. 

MEC 

Això  sí  que  fora  una  cosa  gran;  n'hi  hauria 
pera  tallar-los  el  coll  en  rodó. 

puNTERET  {a  ia  Jaia) 
Entreu-hi,  vos  que  ja  sou  purona. 

VEÏNS 

Sí,  entreu-hi,  aneu  a  mirar  com  està. 

JAIA 

El  cor  me  bat  tant  per  ella  com  per  ell. 

MUSSOLA 

Es  una  cosa  que  tots  la  passem. 
{La  Jaia  fa  mutis  cap  a  casa  la  noia,  i  des  del 
llindar  diu:) 

JAIA 

No'm  deixeu  aquell  xavó! 

{Mutis.  Gran  enraonament,  i  toquen  altre  cop 

les  guitarres.  El  Punteret  balla  amb  una  de 

les  moces.) 

MURILLO  {al  Buturutus) 

Què't  sembla  si  es  natural  el  neguit  que  tenen? 
Aquesta  xiví  sempre  m'ha  fet  por;  han  enraonat 
massa. 

{La  Jaia  torna  a  sortir;  calmen  els  cants  pera 
escoltar-la;  uns  i  altres  li  fan  preguntes) 

JAIA 

Plora,  no  més  plora!  Pobre  Esperança,  com 
treballa! 

{Els  cants  i  la  remor  general  prenen  una  ca- 
dència misteriosa,  d'un  neguit  extrany.) 

MURILLO  {triomfant) 
I  tant  com  plorarà!  No  ploraria  tant  ma  filla! 

BOLLU 

Què  diu  aquest  renegat? 

MURILLO 

Jo  no  dic  res.  Es  per  lo  que  diu  la  Jaia. 

BUFA  (a  Murillo) 

Ja  fa  rato  que  crideu  massa;  sembla  que'n  tin- 
gueu ganes  de  que  no  puguin  treure  el  mocador. 

MURILLO 

Jo  tinc  ganes  de  saber  la  veritat ! 

CRITS 

Eh,  eh!  S'ha  de  cantar  i  ballar!...  Què  es  això 
d'estar  tant  tristos!... 

BOLLU 

No,  companys,  que'l  cor  me  bat  d'angunia! 
{Tothom  va  posant-se  trist;  algunes  dones  en- 
raonen entre  sí.  Descriu  certa  ansietat.) 

MEC  {surt  de  casa  la  Jaia) 

Aquest  xavó  no  té  sossego. 

{Les  dones  s'apropen  a  la  porta  de  la  Flores, 
entren  i  surten,  fan  ademans  negatius.  Les 
guitarres  van  tocant  sense  que  ningú  canti, 
quan  tot  d'una  surt  l'Esperança  amb  un 
mocador  vermell  ple  de  cintes  del  mateix  to 
i,  cridant,  diu:) 

ESPERANÇA 

Aquí  teniu  el  mocador ! 

{Esvaloí  indescriptible.) 

CRITS 

Que  surti  la  més  honrada  de  totes  les  gitanes! 

ALTRES  CRITS 

Que  surti  el  nuvi ! 

{Surt  la  Flores,  acompanyada  de  les  veïnes 
més  joves,  i  abraça  el  seu  pare;  ella  plora 
d'alegria.  Els  tanys  de  les  guitarres  i  els 
cants  van  creixent.  Surt  el  Sargantana,  i  al 
veure  an  ella  Vabraça  amb  emoció.) 

BOLLu  {al  Murillo) 

(Posa  mà  a  la  faixa  i  treu  un  ganivet.) 
Ara,  tU;  per  mal-pensat,  lo  que  m'hauries  fet 
a  mi,  ara  jo  t'ho  faré  a  tu! 

{La  multitut  s'interposa,) 

MURILLO 

Perdona-m;  l'estimació  de  ma  filla'm  podia 
perdre! 

BUFA 

S'han  acabat  les  rencunies! 

MURILLO 


Per  mí,  sí ! 

BOLLU 

Doncs,  per  mi,  que  des  d'ara  no  hi  hagi  més 
que  alegria!  Vinga  el  plat;  qui  el  té?  {Ell  i  ella's 
posen  al  darrera.  Tots  fan  rotllo.  Tiren  el  plat 
en  l'aire  i's  trenca.)  Així  com  tots  aquests  bocins 
ja  no's  podran  unir,  vosaltres  no  us  podreu  deixar! 

(Gran  ball;  crits  d'alegria.) 


TELÓ 


